b'\n_START_ARTICLE_\nGonzalo Higua\xc3\xadn\n_START_SECTION_\n\xc5\xbdivot\n_START_PARAGRAPH_\nHiguain je ro\xc4\x91en u Brestu u Francuskoj, sin je biv\xc5\xa1eg argentinskog nogometa\xc5\xa1a Jorgea Higua\xc3\xadna, koji je kao emigrant igrao za Stade Brestois. Iako Gonzalo ne govori francuski on ima francusko dr\xc5\xbeavljanstvo._NEWLINE_Kao mali dje\xc4\x8dak prebolio je meningitis.\n_START_SECTION_\nRiver Plate\n_START_PARAGRAPH_\nKarijeru je zapo\xc4\x8deo u River Plateu gdje je debitirao 29. svibnja 2005. Dana 12. velja\xc4\x8de 2006. posti\xc5\xbee svoj prvijenac protiv Banfielda. Gonzalo je sezonu 2005./06. zavr\xc5\xa1io s 5 golova u 12 utakmica. U listopadu 2006. posti\xc5\xbee dva pogotka u derbiju s Boca Juniorsima i dobiva pohvale od svih, a predsjednik Platea govori da mu je predodre\xc4\x91ena velika i uspje\xc5\xa1na karijera.\n_START_SECTION_\nReal Madrid\n_START_PARAGRAPH_\nU prosincu 2006. potpisuje za madridski Real, a cijena je iznosila 13 milijuna \xe2\x82\xac. Prethodnu ponudu od 10 milijuna \xe2\x82\xac River je odbio. Za Real je debitirao u Kupu kralja protiv Betisa, a prvi pogodak posti\xc5\xbee u El Madrile\xc3\xb1u, gradskom derbiju protiv Atletica. Njegovim pogotkom za 2:1 protiv Osasune matemati\xc4\x8dki je donio Realu 31. naslov pobjednika Primere u sezoni 2007./08. \xc4\x8cetiri dana kasnije, Gonzalo posti\xc5\xbee tre\xc4\x87i pogodak u pobjedi 4:1 protiv Barcelone._NEWLINE_Najblistavija izvedba u bijelom dresu bila mu je ona protiv Malage gdje je u pobjedi 4:3 postigao sva \xc4\x8detiri pogotka. U sezoni 2009./10. s 27 golova u Primeri bio je najbolji Realov strijelac i drugi strijelac lige iza Messija. Na SP 2010. u JAR-u postigao je jedini hat-trick na prvenstvu u utakmici protiv Ju\xc5\xbene Koreje._NEWLINE_U lipnju iste godine produ\xc5\xbeuje ugovor s Realom do 2016. godine. U idu\xc4\x87oj sezoni s Realom on posti\xc5\xbee 5200. pogodak Reala u Primeri, a par dana kasnije Realov 700. gol u Ligi prvaka. Ubrzo mu otkrivaju herniju lumbalnog diska, pa on mora nakon operacije odle\xc5\xbeati 4 mjeseca. Nakon \xc4\x8detiri mejseca vra\xc4\x87a se u velikom stilu. U utakmici protiv Valencije (6:3 za Real) on posti\xc5\xbee hat-trick i dvije asistencije. U sezoni 2011./12. u trojcu s Cristianom Ronaldom i Karimom Benzemom on ulazi u povijest kao najbolji napada\xc4\x8dki trio koji su za Real postigli skupa preko 110 golova u svim natjecanjima. Protiv Osasune je zabio svoj 100. pogodak u dresu Reala.\n_START_SECTION_\nNapoli\n_START_PARAGRAPH_\nU ljeto 2013. nakon \xc5\xa1est provedenih godina u madridskom Realu, prelazi u talijanski Napoli.\n_START_SECTION_\nJuventus\n_START_PARAGRAPH_\nArgentinski nogometni reprezentativac je slu\xc5\xbebeno postao novi \xc4\x8dlan talijanskog prvaka Juventusa u srpnju 2016. godine. Argentinac je za torinsku Staru damu potpisao ugovor na \xc4\x8detiri godine, a njegov biv\xc5\xa1i klub Napoli dobio je 90 milijuna eura \xc4\x8dime je Higua\xc3\xadn postao tre\xc4\x87i najskuplji nogometa\xc5\xa1 u povijesti te je time ostvaren najve\xc4\x87i transfer u povijesti talijanske lige. Higua\xc3\xadn \xc4\x87e u Juventusu zara\xc4\x91ivati 7,5 milijuna eura po sezoni \xc5\xa1to je najve\xc4\x87i ugovor u talijanskom nogometu.\n_START_SECTION_\nMilan\n_START_PARAGRAPH_\nNakon dvije sezone provedene u Staroj dami, u ljeto 2018. potpisuje za talijanskog giganta Milan.\n_START_SECTION_\nReprezentacija\n_START_PARAGRAPH_\nDebitirao je pogotkom za argentinsku reprezentaciju 11. listopada 2009., u pobjedi od 2:1 nad Peruom. Prethodno je u vi\xc5\xa1e navrata odbio Francusku, za koju je tako\xc4\x91er imao pravo nastupa._NEWLINE_U debiju za reprezentaciju protiv Gvatemale on posti\xc5\xbee dva pogotka u pobjedi 5:0. Uvr\xc5\xa1ten je u najbolju mom\xc4\x8dad Svjetskog prvenstva u 2010. godini. Na Svjetskom Prvenstvu 2018. upisao je tri nastupa ali nije zabio pogodak.'